b'\n_START_ARTICLE_\nVolkswagen Escarabat\n_START_SECTION_\nHist\xc3\xb2ria\n_START_PARAGRAPH_\nEls or\xc3\xadgens d\'aquest autom\xc3\xb2bil es remunten al 1925, quan B\xc3\xa9la Bar\xc3\xa9nyi envi\xc3\xa0 els seus conceptes a Maschinenbauanstalt Wien, amb marcades influ\xc3\xa8ncies del Tatra T97 i del Porsche Tipus 12._NEWLINE_Adolf Hitler, llavors canciller a Alemanya, ide\xc3\xa0 una xarxa d\'autopistes dissenyades per unir tot el pa\xc3\xads per carretera r\xc3\xa0pidament (despr\xc3\xa9s el sistema s\'estendria fins a Su\xc3\xafssa i \xc3\x80ustria). Al principi es pens\xc3\xa0 que la velocitat m\xc3\xa0xima havia de ser de 160\xc2\xa0km/h, tot i que finalment s\'opt\xc3\xa0 perqu\xc3\xa8 fos il\xc2\xb7limitada. Aquesta xarxa, que s\'anomenaria Autobahn, estaria composta per cal\xc3\xa7ades de tres carrils a cada sentit, amb una amplada m\xc3\xadnima d\'uns 2,5 m per carril; 60\xc2\xa0cm de ciment sota la capa d\'asfalt; corbes ben peraltades; barreres a ambd\xc3\xb3s costats de la cal\xc3\xa7ada i un llargu\xc3\xadssim, etc\xc3\xa8tera. Per\xc3\xb2 es trob\xc3\xa0 amb l\'inconvenient que la majoria de la poblaci\xc3\xb3 germana no tenia autom\xc3\xb2bil. El nom que s\'adoptaria al principi pel model seri KdF-Wagen, que significa "A la for\xc3\xa7a per l\'alegria" o "For\xc3\xa7a per mitj\xc3\xa0 de l\'alegria"._NEWLINE_El 1933 Hitler s\'entrevist\xc3\xa0 amb Ferdinand Porsche per discutir sobre el desenvolupament d\'un "Volkswagen" ("Vehicle de la gent o del poble") o m\xc3\xa9s ben dit, un autom\xc3\xb2bil per al poble (a l\'abast de l\'economia popular), un vehicle b\xc3\xa0sic que havia de ser capa\xc3\xa7 de transportar dos adults i tres nens a una velocitat m\xc3\xa0xima de 100\xc2\xa0km/h (62\xc2\xa0mph), i que hagu\xc3\xa9s de costar no m\xc3\xa9s de 990 Reichsmarks. El mateix Hitler li deman\xc3\xa0 que es fix\xc3\xa9s en la naturalesa per aconseguir una l\xc3\xadnia bella i aerodin\xc3\xa0mica. Havia de tenir, a m\xc3\xa9s, bones qualitats per aguantar el pitjor tracte imaginable; i ser de senzill manteniment._NEWLINE_Ferdinant formul\xc3\xa0 els par\xc3\xa0metres originals del Volkswagen molts anys abans d\'\xc3\xa9sser comissionat. Tanmateix, la seva producci\xc3\xb3 va venir a ser finan\xc3\xa7adament viable quan fou recolzada pel Tercer Reich._NEWLINE_Erwin Komenda, cap de disseny de Porsche fou el responsable del disseny i estil de l\'autom\xc3\xb2bil._NEWLINE_El xassis i la maquin\xc3\xa0ria del Tipus 1 foren utilitzats en un gran nombre de vehicles militars incloent-hi el K\xc3\xbcbelwagen -que despr\xc3\xa9s fou adaptat al Volkswagen Tipus 181 (conegut com a Thing als Estats Units i Safari a Am\xc3\xa8rica del Sud)- i el vehicle amfibi Schwimmwagen constru\xc3\xaft en menor nombre.'